Aragonés grausino

L'aragones grausino ye a parla local aragonesa que se charra en Graus (Uesca). Ye una d'as variedaz d'o baixorribagorzano millor conoixidas.

 Fonetica 
Tot y que predomina a diftongación d'as Ĕ y Ŏ curtas latinas, como ye normal en aragonés, bi ha casos de no diftongación, como en atras localidaz de Ribagorza Baixa occidental:
Ben: bien.
Pedra: piedra.
Den: dient.
Peu: piet.
Cova: cueva.
Bou: buei.

Como ye normal en baixo-ribagorzano os diftongos -ie- d'o sufixo -iello s'han simplificau en -illo:
 ixartillo, armilla, manimenos se conserva maciello.

Veyemos -o final pero ye fácil que siga recomposada, porque se troba en casos que l'aragonés cheneral no en tiene.
 aviento, aiguazo, espantallo, anyo
 mano

Manimenos se pierde en bel caso dezaga -ll-, seguindo una tendencia común con o catalán que no se troba guaire en aragonés:
 batall ("batallo"), corcoll ("corcollo").

A -y- d'a epentesi antihiatica se conserva en sayeta.

Encara que a F- inicial se conserva, bi ha muitos castellanismos foneticos:
 habllá ("fablar"), hiel, hígado ("figado"), hornillos ("forniellos").

Encara que a Ch- inicial se conserva, bi ha muitos castellanismos foneticos:
 jueves ("chueus"), jodías ("chodías"), jarra ("charra").

Bi ha poquez eixemplos de conservación d'as oclusivas xordas intervocalicas latinas:
Crepa.
Batallá.
Batall.
Mallata.
Trucador /trucadó/.

A -x- se conserva bien, y como ye normal en ribagorzano ye acompanyada d'una i:
 un coixo baixaba por una baixada con un faixo de buixos

A x- inicial ye acompanyada d'una i- inicial en probables derivaus de palabras latinas con prefixo ex- Maria Luisa Arnal Purroy El segmento (s) en el habla de la Baja Ribagorza occidental aspectos fonéticos y fonológicos. Archivo de filología aragonesa, ISSN 0210-5624, Vol. 46-47, 1991 , pp. 71-92 , como en belsetán y chistabín:
 ixambre, ixolomá, ixafegá.

Y tamién en belatro caso como ixada < ASCIATA.

A -ll- que vien d'os grupos -LY-, -C'L-, -G'L-, etcetera...se conserva en muitos casos, pero tamién trobamos a sobén castellanismos foneticos:
 vieja ("viella"), cojé ("cullir", "agafar"), consejo ("consello"), muertijuelo, cejas ("cellas").

A -it- que provién d'os grupos latinos -CT-, -ULT- se conserva mal, y abundan os castellanismos foneticos:
 mucho ("muito"), cochilla, escuchá ("escuitar").
 ocho ("ueito"), leche ("leit"), noches ("nueiz"), fecho, encara que bi ha bel testimonio de fei (forma baixo-ribagorzana de feito).

Como bi ha doblez de formas chenuinas y castellanizadas, bi ha casos de rearagonesización incorrecta con xeada, (dende o punto de vista d'os que no reconoixen l'aragonés, hiperdialectalismo):
dixá/dejá, treballá/trabajá
muixar en cuenta de mullar

 Morfolochía 
L'articlo en os zaguers anyos coincide con o castellano, pero ye domentau l'emplego antigo de lo, es, y a. Puede contrayer-se con a preposición por: pol camino, pola pllaza.

L'emplego de tot se reduce a cuan va dezaga de l'infinitivo, en os atros casos se diz to, y 'to puede emplegarse pa toz os cheneros y numeros:te lo voi a'spllicá totto la semana, to las cosas.

O pronombre personal ellos de l'aragonés cheneral ye en grausino els, ye analochico de él.

Bi ha verbos que en grausino y en catalán son d'a conchugación en -ir y en castellano en -er:cosí, atreví, chenerals en aragonés.tení, querí que contrastan con l'aragonés cheneral tener, querer.

Bi ha muitos infinitivos d'a conchugación en -ar transformaus en -iar:obriá, mezcliá, femiá, propulsiáBi ha manca de diftongación en as formas rizotonicas de bel verbo, por analochía, feito común en baixo-ribagorzano:Tos rogo, Mos recorda.

O diminutivo -et a vegadas pierde a -t final: 
 barranquet, balsonet coralé, brazolé, banqué Lexico 
Las palabras comuns con o catalán adintro d'a mesma isoglosa pero no comuns con l'aragonés a l'ueste de Ribagorza y los catalanismos son dificils de distinguir y representan dica un 4 % d'o lexico:Asquena.Filosa: rueca.Patamoll.Sillón: cognato de lo catalán nordoccidental selló.

Bi ha palabras tipicas de Graus y redolada:Mirondia(r).Rafollada.Susoído.ToránPero cada vegada son mas comuns os castellanismos, tanto os foneticos (que ya en hemos charrau), como os lexicos.

 Referencias 

 Bibliografía 
 Maria Luisa Arnal Purroy: El habla de la Baja Ribagorza Occidental'', Institución Fernando el Católico, 1998.

 Vinclos externos 
Diccionario Grausín.
Poemas en grausino de Luisón de Fierro

Grausino
Categoría:Graus